[{"text_idx": "#000001", "text": "Disgrifiad o\u2019r llun, Dywedodd y Dr Wyn Ellis fod darganfod ei fod yn cael ei ystyried fel bygythiad i Wlad Thai wedi bod yn 'sioc fawr'"}, {"text_idx": "#000002", "text": "Mae academydd gafodd ei ddal mewn maes awyr yng Ngwlad Thai yn sgil adroddiad yr oedd wedi'i ysgrifennu naw mlynedd yn o\u0302l i'r Cenhedloedd Unedig, wedi galw ar i swyddogion mewnfudo ymddiheuro."}, {"text_idx": "#000003", "text": "Cafodd Wyn Ellis, o Abertawe, ei ddal am bedwar diwrnod yn dilyn ffrae am le\u0302n-ladrad oedd wedi codi yn sgil yr adroddiad."}, {"text_idx": "#000004", "text": "Roedd cyn swyddog o Wlad Thai wedi rhoi enw'r Dr Ellis ar restr o bobl fyddai'n cael eu hatal rhag dod mewn i'r wlad, ar o\u0302l iddo golli achosion yn ei erbyn. Roedd yr academydd wedi ei gyhuddo o ddwyn ei waith."}, {"text_idx": "#000006", "text": "Dywedodd Dr Ellis wrth BBC Cymru nad oedd yn ymwybodol o fodolaeth y rhestr nes i'r wlad rwystro mynediad iddo gyda phasport y DU yn hytrach na'i basport Gwlad Thai."}, {"text_idx": "#000010", "text": "Yn o\u0302l Dr Ellis, roedd wedi esbonio cefndir y ffrae gyda chyn bennaeth yr Asiantaeth Arloesi Genedlaethol, Supachai Lorlowhakarn, ddaeth i fwcl gyda'r swyddog yn colli saith achos enllib yn erbyn Dr Ellis. Fe gollodd y swyddog hefyd ei ddoethuriaeth ac fe'i cafwyd yn euog o ffugio."}, {"text_idx": "#000011", "text": "Mae Dr Ellis nawr yn galw ar yr adran fewnfudo i gondemnio gweithredoedd eu cyn arweinydd a chymryd camau yn ei erbyn am gamymddwyn mewn swydd gyhoeddus."}, {"text_idx": "#000012", "text": "Prif StraeonDynes yn treulio oriau ar fainc yn sgil rhent uwchPublished45 munud yn o\u0302l'Dryswch' am gais i godi fflatiau ar safle meddygfaPublished6 awr yn o\u0302lPryder am ddyfodol caeau pe\u0302l-droed oherwydd dyledPublished6 awr yn o\u0302l"}]